**Rīgas Atklātais Čempionāts un Meistarsacīkstes Burāšanā 2025**

**NOLIKUMS**

**20.09.2025. – 21.09.2025.**

**ILCA 7 , ILCA 6, ILCA 4, Optimist, 420**

**Ķīšezerā, sporta bāzē “Burāšanas klubs 360”,**

**R.Feldmaņa ielā 8a, Rīgā**

**REGATES ORGANIZĀTORS:**

Rīgas Atklāto Čempionātu un Meistarsacīkstes Burāšanā 2024 organizē Biedrība “Latvijas Burāšanas savienība” ar Rīgas valstpilsētas pašvaldības Izglītības, kultūras un sporta departamenta finansiālu atbalstu.

**1. NOTEIKUMI**

1.1. Sacensības notiek atbilstoši:

1.1.1. World Sailing Burāšanas sacensību noteikumiem (turpmāk tekstā BSN);

1.1.2. ILCA klases noteikumiem;

1.1.3. Optimist klases noteikumiem;

1.1.4. 420 klases noteikumiem;

1.1.5. Šīs Regates Nolikumam (turpmāk tektā NoR);

1.1.6. Šīs Regates Sacensību Instrukcijai (turpmāk tekstā SI);

1.2. Nacionālās Autoritātes priekšraksti nebūs spēkā;

1.3. Tiks izmainīti sekojoši BSN punkti, kuru pilns apraksts būs SI: BSN 29.2, 35, 61.3, 62.2, P2. SI var tik norādītas citas BSN izmaiņas;

1.4. Visiem dokumentiem, kas būs spēkā šajā Regatē, noteicošais būs dokumentu teksts angļu valodā.

**2. REKLĀMA**

Sacensību organizētājs var pieprasīt to izvēlētas un nodrošinātas reklāmas izvietošanu uz dalībnieku laivām.

**3. PIELAIDE REGATEI UN PIETEIKŠANĀS**

3.1. Latvijas burātājam/ai, kuri piedalās sacensībās jābūt Latvijas Optimist klases asociācijas jaunbiedram, Laser asociācijas biedram, 420 klases biedram. Ārzemju burātājiem, kuri piedalās sacensībās, jābūt savas nacionālās klases organizācijas biedram;

3.2. Regate ir atklāta visām Optimist, ILCA, 420 klases laivām ar vecuma ierobežojumiem kā norādīts NoR 5.punktā;

3.3. Visiem sportistiem jāveic reģistrācija [www.manage2.sail.com](http://www.manage2.sail.com) portālā līdz 2025.gada 18. septembra plkst. 23:59.

3.4. Visiem Latvijas valstspiederīgajiem regates dalībniekiem ir jābūt derīgai Latvijas Burāšanas savienības izsniegtai sacensību licencei.

3.5. Regates reģistrācijas laikā 20.09.2024. treneris dalībnieku pieteikumu papīra formātā paraksta sacensību ofisā, aizpildot vienu pieteikumu par visiem saviem sportistiem, kurā tiek norādīts katra sportista sacensību licences numurs.

**4. JAHTU KLASES UN IESKAITES GRUPAS**

4.1. Regatei pieteikušās jahtas tiks sadalītas sekojošās klasēs un ieskaites grupās:

4.1.1. ILCA 7 kopvērtējums

- Grupa ILCA 7 Masters

4.1.2. ILCA 6 jahtu klase

- Grupa ILCA 6 sievietes

4.1.3. ILCA 4 U18 jauniešiem un bez ierobežojuma sievietēm kopvērtējumā

- Grupa ILCA 4 U18 jaunietes

4.1.4. Optimist U16 kopvērtējums

- Grupa Optimist U16 meitenes

- Grupa Optimist U12 kopvērtējums

- Grupa Optimist U12 meitenes

- Grupa Optimist U10

4.1.5. 420 jahtu klase, viena ieskaites grupa;

4.2. Vērtējums atsevišķai ieskaites grupai notiks pēc kopvērtējuma rezultātiem, nemainot braucienu rezultātus vai punktus;

4.3. Minimālais nepieciešamais jahtu skaits katrā klasē, lai sacensības notiktu, ir 3 jahtas;

4.4. Minimālais nepieciešamais jahtu skaits ieskaites grupa, lai šī grupa tiktu vērtēta atsevišķi, ir 3 jahtas.

**5. DALĪBAS MAKSA**

5.1. Dalības maksa noteikta 9,99 EUR;

5.2. Dalības maksu var maksāt ar bankas pārskaitījumu uz Biedrības „Latvijas Burāšanas savienības” kontu:

*Biedrība „Latvijas Burāšnas savienība”*

*Adrese: Grostonas iela 6B, Rīga, LV-1013*

*Reģ.Nr. 50008003331*

*Banka: AS Swedbank*

*Konts: LV67HABA000140J035673*

*Kods: HABALV22*

Vai skaidrā naudā Regates ofisā reģistrācijas laikā.

5.3. Dalības maksa tiks atmaksāta gadījumā, ja attiecīgajā klasē būs pieteikušies mazāk kā 3 dalībnieki un Regate šai klasei nenotiks.

**6. REGATES FORMĀTS**

6.1. Maksimālais braucienu skaits katrā klasē ir 8 braucieni;

6.2. Maksimālais braucienu skaits dienā ir 4 braucieni;

6.3. Jābūt notikušiem vismaz 1 braucieniem, lai attiecīgajā klasē Regate tiktu uzskatīta par notikušu.

**7. REGATES KALENDĀRS**

7.1. Dalībnieku reģistrācija sestdien 20.09.2025. plkst. 9.00. -10.30

7.2. Atklāšanas ceremonija sestdien 20.09.2025. plkst.11.00;

7.3. Pirmā starta brīdinājuma signāls sestdien 20.09.2025. plkst. 12.00;

7.4. Regates uzvarētāju apbalvošana svētdien 21.09.2025. plkst. 18.00;

7.5. Pēdējā Regates dienā 21.09.2025. brīdinājuma signāls netiks dots pēc plkst.16.00;

7.6. Precīzāka informācija tiks publicēta SI.

**8. APMĒRĪŠANA**

8.1. Katrai laivai, visu regates laiku ir jāatbilst BSN punktam 78.1;

8.2. Regates komiteja jebkurā laikā var pārbaudīt laivas un ekipējuma atbilstību klases noteikumiem un SI.

**9. SACENSĪBU INSTRUKCIJA**

Sacensību instrukcija būs pieejama ne vēlāk, kā 20.09.2025. plkst. 09:00 .

**10. REGATES NORISES VIETA**

10.1. Braucieni notiks Ķīšezerā;

10.2. Regates dalībnieku pulcēšanās sporta bāzē “Burāšanas klubs 360” , R.Feldmaņa ielā 8a, Rīgā.

**11. DISTANCES**

Precīza informācija par distanci tiks norādīta SI pielikumā.

**12. SODU SISTĒMA**

12.1. Tiks pielietots BSN Pielikums P ar izmaiņām, kā noteikts SI ;

12.2. Protestu komiteja, lai mudinātu dalībniekus uzņemties sodu, var pielietot svilpes signālu, kad viņi redz, ko uzskata par iespējamu noteikumu pārkāpumu. Ja neviena laiva neuzņemas sodu, tad protestu komiteja var iesniegt protestu;

**13. VĒRTĒŠANA**

13.1. Tiks pielietota BSN A pielikuma “Low Point” punktu skaitīšanas sistēma, veicot šādas izmaiņas:

13.1.1. no 1 līdz 4 braucieniem tiks ņemti vērā visos braucienos iegūtie punkti;

13.1.2. no 5 līdz 8 braucieniem tiks viena sliktākā brauciena punkti svītroti no kopējās punktu summas.

**14. TRENERU UN PAVADOŠĀS LAIVAS**

14.1. Treneru un sportistus pavadošām laivām jābūt reģistrētām Sacensību birojā ne vēlāk kā līdz 20.09.2025. plkst 10:30. [DP];

14.2. Katrai pavadošai laivai jāsamaksā 10 EUR dalības maksa, izņemot ja tā piekrīt kļūt par drošības laivu un sacensību laikā pakļauties sacensību organizatoru un galvenā tiesneša prasībām drošības nodrošināšanai;

14.3. Visām atbalsta un līdzjutēju laivām jābūt apzīmētām ar pazīšanās zīmēm (zaļš karogs) labi redzamā vietā. Karodziņus būs iespējams saņemt reģistrējoties, reģistrācijas vietā;

14.4. Ārkārtas situācijās treneriem un atbalsta personālam jāsniedz visa nepieciešamā palīdzība jebkurai personai vai jahtai, kura ir apdraudēta vai kurai ir nepieciešama palīdzība no malas.

**15. DROŠĪBAS PRASĪBAS**

15.1. Visiem sacensību dalībniekiem atrodoties uz ūdens jālieto drošības vestes, izņemot apģērba vai personīgā aprīkojuma maiņas vai sakārtošanas brīžus;

15.2. Visām atbalstītāju un palīgu motorlaivām jābūt aprīkotām ar motora izslēgšanas “Cut-off” drošības slēdžiem, un to vadītājiem sacensību laikā jāveic visi nepieciešamie piesardzības pasākumi, lai nodrošinātu drošību sacensību norises vietā.

**16. JAHTU NOVIETOŠANA**

Jahtām ir jābūt novietotām tām paredzētajās vietās laivu novietnē, kamēr tās atrodas krastā [DP].

**17. RADIOSAKARI**

Sacensību laikā sporta laivām nav atļauta saziņa, izmantojot radiosakarus – nedz uztverot, nedz raidot, izņemot visām laivām paredzētu signālu uztveršanu. Šis ierobežojums attiecas arī uz mobilajiem telefoniem. VHF sakari izmantojami vienīgi saziņai, kas paredzēta drošībai un/vai sacensību organizācijai.

**18. BALVAS**

18.1 Apbalvoti tiks pirmo trīs vietu ieguvēji katrā klasē un katrā ieskaites grupā;

18.2 Ja kādā jahtu klasē vai ieskaites grupā būs tikai trīs dalībnieki, tad apbalvos tikai vienu labāko. Ja būs četri dalībnieki, tad apbalvos divus labākos.

**19. PLAŠSAZIŅAS LĪDZEKĻI**

Reģistrējoties sacensībām, dalībnieki piešķir tiesības sacensību organizatoriem turpmāk veidot, izmantot un demonstrēt pēc saviem ieskatiem jebkurus videomateriālus, fotoattēlus, televīzijas sižetus vai arī to reprodukcijas, kas tapuši sacensību laikā, un kurās viņi ir attēloti, neprasot par to atlīdzību.

**20. ATTEIKŠANĀS NO ATBILDĪBAS**

Dalībnieki piedalās sacensībās paļaujoties tikai uz savu risku, skat. BSN 4. punktu "Lēmums piedalīties sacensībās". Sacensību rīkotāji un Sacensību komiteja neuzņemas nekādu atbildību par materiāliem bojājumiem, cilvēku savainojumiem vai bojāeju, kas radušies saistībā ar sacensībām, pirms sacensībām, sacensību laikā vai pēc tām.

**21. PAPILDUS INFORMĀCIJA**

Papildus informācijai lūgums sazināties ar Modri Graudumu t. +371 29262968

1.pielikums

**Personas datu apstrāde**

**Esmu informēts/a par manu kā Sportista personu datu apstrādi Biedrības “Latvijas Burāšanas savienības” rīkotajā Rīgas Atklātais Čempionāts un Meistarsacīkstes Burāšanā 2025 regatē, kas norisinās no 20.09.2025.-21.09.2025.**

**Pieteikuma veidlapā ar parakstu apliecinu kā Sportists vai kā pilnvarotā persona sportistam, ka esmu iepazinies un piekrītu manu personas datu apstrādei rīkotajā Regatē.**

**Rīgas Atklāto Čempionātu un Meistarsacīkstes Burāšanā 2025 rīko Biedrība “Latvijas Burāšanas savienība” (turpmāk – LBS)** , reģistrācijas numurs 50008003331, adrese: Grostonas iela 6B, Rīga, LV- 1013*,* e-pasts: info@sailinglatvia.lv. Šī privātuma atruna nosaka to, kā LBS apstrādā jūsu personas datus.

**Lūdzu rūpīgi izlasiet šo privātuma atrunu, lai saprastu, kādēļ dati tiek ievākti un kā tie tiek izmantoti.**

**Kāda veida informāciju mēs no jums ievācam**

Mēs varētu no jums ievākt sekojošus personas datus:

* identifikācijas datus (vārds, uzvārds);
* kontaktinformāciju ( tālruņa numuru un e-pasta adresi);
* dzimumu un dzimšanas gadu;
* izvēlēto ieskaites grupu, buras numuru;
* jūsu attēlus (fotogrāfijas un video) pasākuma laikā;
* piederību jahtklubam;
* trenera datus (vārdu, uzvārdu);

**Datu apstrādes tiesiskie pamati un mērķi**

Dati nepieciešami, lai nodrošinātu jūsu piedalīšanos Burāšanas sacensībās un izpildītu obligātās Eiropas Savienības un Latvijas Republikas tiesību aktu prasības, kā arī atsevišķi dati var tikt ievākti, pamatojoties uz jūsu piekrišanu un mūsu leģitīmajām interesēm šādos nolūkos:

* jūsu pieteikumu dalībai Burāšanas sacensību pasākuma apstrādei;
* lai sniegtu atbildes uz jebkādiem jūsu informācijas pieprasījumiem un nodrošinātu efektīvu komunikāciju;
* jūsu sasniegumu Burāšanas sacensību pasākumu reģistrēšanai;
* godalgoto vietu paziņošanai un apbalvošanai;
* pasākumu organizēšanai un reklamēšanai;
* statistikas vajadzībām, lai uzturētu rādītājus un veidotu reitingu;
* Burāšanas sacensību atspoguļošanai saskaņā ar sadaļu "Attēli" zemāk.

**Attēli**

Jūs apzināties, ka Burāšanas sacensību pasākumi ir publiski pasākumi un ka Burāšanas sacensību pasākumus var filmēt, ierakstīt citos veidos, raidīt televīzijā un fotografēt, un visas šādas darbības var fiksēt jūsu dalību jebkurā Burāšanas sacensību pasākumā. Piedaloties Burāšanas sacensību pasākumā, jūs piekrītat nodot mums neierobežotas tiesības izmantot šādas fotogrāfijas un ierakstus jebkuriem saprātīgiem mērķiem, tai skaitā, bet ne tikai publicēšanai, izvietošanai, pārdošanai un izplatīšanai medijos, internetā, publicitātes materiālos vai jebkādos citos jaunos medijos (skaidrības labad arī nākotnē).

**Bērni**

Ja jūs esat pieteicis dalībai bērnu (t.i., personu jaunāku par 18 gadiem) jebkurā no Burāšanas sacensību pasākumiem, mēs apstrādāsim datus par bērnu un viņa vecāku/citu likumisko pārstāvi, kurš reģistrēs bērnu burāšanas sacensībām*.*

**Datu uzglabāšanas laiks**

Mēs glabāsim jūsu datus 6 mēnešu pēc sacensību norises, lai:

* īstenotu Burāšanas sporta sacensību pasākumus;
* aizsargātu savas intereses sūdzību un prasību gadījumos, kas varētu tikt iesniegtas pret mums;
* izpildītu Eiropas Savienības/Latvijas Republikas tiesību aktu prasības.

**Datu nodošana**

Ņemot vērā jums nepieciešamos pakalpojumus, mēs varam nodot jūsu datus fiziskām un juridiskām personām (datu apstrādātājiem), lai mūsu vārdā veiktu atsevišķas darbības (piemēram, Burāšanas sporta sacensību rezultātu apstrādātājiem un tiesnešiem).

Mēs varam nodot jūsu datus trešajām personām gadījumos, kad tas ir nepieciešams Burāšanas sporta sacensību pasākuma organizēšanas laikā, vai kad to nosaka tiesību akti, tai skaitā, bet ne tikai:

* apdrošināšanas sabiedrībai, iestājoties profesionālās atbildības apdrošināšanas gadījumam, ja pret mums tiek izvirzīta prasība;
* zvērinātam advokātu birojam, kas sniedz mums juridisko palīdzību, mūsu interešu aizstāvības gadījumos;
* tiesību aizsardzības iestādēm tiesību aktos noteiktajos gadījumos.

Mēs nenodosim jūsu datus trešajām personām mārketinga vajadzībām, ja vien jūs tam neesat piekrituši.

**Datu drošība**

Jūsu dati tiks glabāti uz drošiem serveriem Eiropas Ekonomiskajā Zonā, pielietojot visus saprātīgus tehnoloģiskus un organizatoriskus pasākumus, kas ir pieejami, lai nodrošinātos pret neatļautu piekļuvi. Kad vien iespējams, jebkuri identificējami dati tiks kriptēti vai minimizēti.

**Datu piekļuve un labošana**

Jums ir tiesības pieprasīt informāciju par sevi, kas ir mūsu rīcībā, t.i., izmantot datu subjekta piekļuves tiesības. Tāpat jums ir tiesības pieprasīt, lai mēs labotu un papildinātu mūsu rīcībā esošus datus, kas varētu būt neprecīzi vai kas ir mainījušies, kopš jūs mums to nodevāt, kā arī jums ir tiesības pieprasīt savu datu dzēšanu. Šādi pieprasījumi tiks apstrādāti bez maksas, un tos var nosūtīt uz adresi: Grostonas ielu 6B, Rīga, LV- 1013 vai elektroniskiuz e-pasta adresi: [info@sailinglatvia.lv](mailto:info@sailinglatvia.lv)

**Iebildumi pret datu izmantošanu**

Jūs varat pieprasīt, lai mēs ierobežojam veidus, kādos mēs izmantojam jūsu datus, vai iebilst atsevišķiem apstrādes veidiem. Jums ir tiesības jebkurā laikā atsaukt savu piekrišanu personas datu apstrādei, kurai tā sniegta.

Jebkādas uzziņas vai jautājumi par jūsu datu izmantošanas veidu var tikt nosūtīti uz e-pasta adresi: info@sailinglatvia.lv

**Datu pārnesamība**

Jums ir tiesības pieprasīt, lai, ievērojot jūsu vajadzības, mēs nosūtām jūsu personas datus, kurus jūs esat mums sniedzis citam pārzinim.

**Tiesības iesniegt sūdzība**

Ja Jūs vēlaties iesniegt sūdzību par mūsu rīcību datu apstrādē, jūs varat kontaktēties ar mums, lūdzot izskatīt gadījumu un iesniedzot to rakstveidā uz adresi: Grostonas ielu 6B, Rīga, LV- 1013 vai elektroniskiuz e-pasta adresi: [info@sailinglatvia.lv](mailto:info@sailinglatvia.lv)

Ja jūs neapmierinās mūsu atbilde vai jūs uzskatīsiet, ka mēs veicam personas datu apstrādi pretēji tiesību aktu prasībām, jūs varat iesniegt sūdzību uzraudzības iestādei – Datu valsts inspekcijai. Sīkāku informāciju var atrast mājas lapā [www.dvi.gov.lv](http://www.dvi.gov.lv/).